**Godsmack** on yhdysvaltalainen metallimusiikkia soittava yhtye, jonka laulaja ja lauluntekijä Sully Erna perusti vuonna 1996 Lawrencessa, Massachusettsissa. Alkuun yhtye soitti death metalia, mutta tyylisuunta muuttui sittemmin hard rock -vaikutteisemmaksi metalliksi. Godsmack on ottanut vaikutteita muun muassa Alice in Chainsilta, jonka kappaleen "God Smack" mukaan yhtye valitsi nimensäkin.

Godsmack nousi suosioon debyyttialbuminsa aikoihin hittisinglejen "Voodoo" ja "Whatever" sekä tiiviin keikkailun ansiosta. Seuraava albumi *Awake* nosti yhtyettä suurempaan suosioon kappaleiden "Awake" ja "Greed" ansiosta. Vuonna 2002 yhtye oli ehdolla Grammy-palkinnon saajaksi parhaasta instrumentaalisesta rock-kappaleesta ("Vampires"). Seuraavana vuonna Godsmack julkaisi kolmannen albuminsa *Faceless*, joka nousi Yhdysvaltojen levylistan ykköseksi ja singlet "I Stand Alone" ja "Straight Out of Line" nousivat hiteiksi. *Faceless*-albumin tapaan myös vuoden 2006 albumi *Godsmack IV* nousi kotimaansa ykköseksi.

Historia
--------

### Varhaiset vaiheet (1995–1996)

Helmikuussa 1995 Sully Erna päätti perustaa uuden yhtyeen, jonka laulajaksi hän alkaisi itse yli 23 vuotta kestäneen rumpalin uransa jälkeen. Tämän yhtyeen nimeksi keksittiin The Scam ja sen kokoonpanon muodosti Erna laulajana, Robbie Merrill bassossa, Lee Richards kitarassa ja Tommy Stewart rummuissa. Nauhoitettuaan ensimmäisen demonsa The Scam kuitenkin vaihtoi nimensä Godsmackiksi. He alkoivat soittaa pienissä baareissa kotikaupungeissaan Lawrencessa ja Salemissa. Yhtye aloitti tekemällä covereita esimerkiksi Alice in Chainsin musiikista, mutta pian he alkoivat luoda myös omaa musiikkiaan. Paikallisesti suositut kappaleet kuten "Keep Away" ja "Whatever" nostivat heidät pian Bostonin alueen listojen kärkeen.

Vuonna 1996 Tony Rombola ja Joe D'arco liittyivät Godsmackiin uutena kitaristina ja rumpalina, kun Richards oli poistunut saatuaan tietää kuusivuotiaasta lapsestaan ja Stewart jätti yhtyeen erimielisyyksien johdosta. Samana vuonna yhtye astui ensimmäisen kerran studiion nauhoittamaan ensimmäistä levyään, *All Wound Up*. Se nauhoitettiin kolmessa päivässä 2 600 dollarilla.

Seuraavan kahden vuoden aikana yhtye soitti Bostonin alueella. Lopulta Godsmackin levy päätyi "Susanin", radioasema WAAF:n DJ:n, käsiin. Radioasema alkoi soittaa kappaletta "Keep Away" useaan otteeseen ja se nousi pian aseman eniten soitetuksi kappaleeksi. Tämän jälkeen musiikkikauppaketju Newbury Comics suostui myymään levyä kaupoissaan. Kappaleen saaman suosion siivittämänä Godsmack palasi studioon ja nauhoitti singlen nimellä "Whatever", josta nousi WAAF:n uusi suosikki. Haastattelussa Sully Erna on todennut, että he olivat myyneet noin 50 levyä kuussa ennen kuin WAAF otti albumin listoilleen. Sen jälkeen myynti nousi yli tuhanteen viikossa.

Kokoonpano
----------

### Nykyinen

* Sully Erna – laulu, kitara, rummut, lyömäsoittimet
* Robbie Merrill – basso
* Tony Rombola – kitara, taustalaulu
* Shannon Larkin – rummut, lyömäsoittimet

### Entiset jäsenet

* Lee Richards – kitara
* Tommy Stewart – rummut

Diskografia
-----------

### Studioalbumit

* *All Wound Up*  (1998, EK Records)
* *Godsmack*  (1998, Universal Records, Republic Records)
* *Awake*  (2000, Universal Records, Republic Records)
* *Faceless*  (2003, Universal Records, Republic Records)
* *IV*  (2006, Universal Records, Republic Records)
* *The Oracle*  (2010, Universal Republic)
* *1000hp*  (2014)
* *When Legends Rise*  (2018)
* *Lighting Up the Sky*  (2023)

### EP:t

* *The Other Side*  (2004, Universal Records, Republic Records)

### Kokoelma-albumit

* *Good Times, Bad Times... Ten Years of Godsmack*  (2007, Universal Records, Republic Records)
* *Icon*  (2004, Universal Records, Republic Records)

### Livealbumit

* *Live & Inspired*  (2012, Universal Records, Republic Records)

### Singlet

* *Whatever*  (1998)
* *Keep Away*  (1999)
* *Voodoo*  (1999)
* *Bad Religion*  (2000)
* *Awake*  (2000)
* *Greed*  (2001)
* *Bad Magik*  (2001)
* *I Stand Alone*  (2002)
* *Straight Out of Line*  (2003)
* *Serenity*  (2003)
* *Re-Align*  (2003)
* *Running Blind*  (2004)
* *Touché*  (2004)
* *Speak*  (2006)
* *Shine Down*  (2006)
* *The Enemy*  (2006)
* *Good Times, Bad Times*  (2007)
* *Whiskey Hangover*  (2009)
* *Cryin' Like a Bitch*  (2010)
* *Love-Hate-Sex-Pain*  (2010)
* *Saints and Sinners*  (2011)
* *Rocky Mountain Way (Joe Walsh cover)*  (2012)
* *1000hp*  (2014)
* *Something Different*  (2014)
* *What's Next*  (2015)
* *Inside Yourself*  (2015)
* *Come Together (Beatles cover)*  (2017)
* *Bulletproof*  (2018)
* *When Legends Rise*  (2018)
* *Under Your Scars*  (2019)
* *Unforgettable*  (2020)
* *Surrender*  (2022)
* *You And I*  (2022)

Lähteet
-------

1. 1 2  Godsmack: The Band (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Godsmack** Wikimedia Commonsissa

* Yhtyeen virallinen kotisivu